Projektas

**PASIŪLYMAI DĖL PROJEKTŲ ATRANKOS KRITERIJŲ NUSTATYMO**

2017 m. gegužės 26 d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos energetikos ministerija |
| **Veiksmų programos prioriteto numeris ir pavadinimas:** | 2014–2020 m. Europos Sąjungos fondų investicijų veiksmų programos 4 prioritetas „Energijos efektyvumo ir atsinaujinančių išteklių energijos gamybos ir naudojimo skatinimas“ |
| **Veiksmų programos konkretaus uždavinio numeris ir pavadinimas:** | 4.1.1 konkretus uždavinys „Padidinti atsinaujinančių išteklių energijos naudojimą“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | 04.1.1-LVPA-K-112 „Biokurą naudojančių šilumos gamybos įrenginių keitimas“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 10,00 |
| **Pagal priemonę remiamos veiklos:** | Nusidėvėjusių biokurą naudojančių šilumos gamybos įrenginių keitimas naujais (iki 10 MW šiluminės galios) centralizuoto šilumos tiekimo sistemose |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas veiklų ar jų dalies vykdymui ne Veiksmų programos teritorijoje gautas.**  **Stebėsenos komiteto pritarimas reikalingas veiklų vykdymui:**  ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo);  ne ES šalyse (taikoma projektams, finansuojamiems iš Europos socialinio fondo);  *(Pažymėjus vieną iš dviejų,* ***būtina pateikti*** *trumpą paaiškinimą, kodėl veiklos turi būti vykdomos ne Veiksmų programos teritorijoje.)*  **Stebėsenos komiteto pritarimas nereikalingas, nes:**  **🗹** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);  apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** | Valstybės projektų planavimas  Regionų projektų planavimas  **🗹**Projektų konkursas  Tęstinė projektų atranka  Finansinė priemonė |

*Jei pagal priemonę siūloma tvirtinti/keisti kelis projektų atrankos kriterijus, tolesnė lentelės dalis (keturios eilutės) kartojama kiekvienam projektų atrankos kriterijui.*

|  |  |
| --- | --- |
| **Teikiamas tvirtinti:**  **🗹 SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | **🗹Nustatymas**  **Keitimas** |
| **Projektų atrankos kriterijaus numeris ir pavadinimas:** | * 1. **Atitiktis Nacionalinės šilumos ūkio plėtros 2015–2021 metų programos, patvirtintos Lietuvos Respublikos Vyriausybės 2015 m. kovo 18 d. nutarimu Nr. 284 „Dėl Nacionalinės šilumos ūkio plėtros 2015–2021 metų programos patvirtinimo“ (toliau –** [Nacionalinė šilumos ūkio plėtros programa](https://www.e-tar.lt/portal/lt/legalAct/a1484c20d3c711e4bcd1a882e9a189f1)**)** **nuostatoms.** |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas atitinka Nacionalinės šilumos ūkio plėtros programos 1 tikslo „Mažinti šilumos energijos kainas ir aplinkos taršą, šilumos energijai gaminti naudojamo kuro balanse teikiant pirmenybę atsinaujinantiems ir (ar) vietiniams energijos ištekliams“ 1.2 uždavinio „Mažinti šilumos energijos gamybos įrenginių taršą ir užtikrinti atsinaujinančius energijos išteklius naudojančių technologijų plėtrą“ 1.2.1 priemonę „Įrengti naujus ar modernizuoti esamus atsinaujinančius energijos išteklius naudojančius šilumos energiją gaminančius įrenginius“ (Nacionalinės šilumos ūkio plėtros programos 2 priedo 1.2.1 papunktis). |
| **Projektų atrankos kriterijaus pasirinkimo pagrindimas:** | Kriterijui nustatyti pasirinktas strateginio planavimo dokumentas, atsižvelgiant į jame nustatytus šilumos ūkio plėtros tikslus, uždavinius ir priemones, prie kurių įgyvendinimo prisideda pagal šią priemonę finansuojami projektai. Įgyvendinus projektus, atitinkančius minėto strateginio dokumento nuostatas, bus įrengti nauji biokuro katilai, pakeisiantys senus susidėvėjusius. Taip bus padidintas šilumos gamybos efektyvumas, bus prisidedama prie darnios centralizuoto šilumos tiekimo sistemų plėtros, šilumos kainų ir socialinės atskirties mažinimo. Tai tiesiogiai prisidės prie 2014**–**2020 metų Europos Sąjungos fondų investicijų veiksmų programos 4.1.1 konkretaus uždavinio „Padidinti atsinaujinančių išteklių energijos naudojimą“ įgyvendinimo. |
| **Teikiamas tvirtinti:**  ** SPECIALUSIS PROJEKTŲ ATRANKOS KRITERIJUS**  **🗹 PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | **🗹Nustatymas**  ** Keitimas** |
| **Projektų atrankos kriterijaus numeris ir pavadinimas:** | **2. Keičiamo biokurą naudojančio šilumos gamybos įrenginio eksploatavimo laikotarpis.** |
| **Projektų atrankos kriterijaus vertinimo aspektai ir paaiškinimai:** | Aukštesnis įvertinimas suteikiamas projektams, kuriuos įgyvendinus, bus pakeisti ilgiau eksploatuojami (skaičiuojant nuo įvedimo į eksploataciją iki paraiškos pateikimo) biokurą naudojantys šilumos gamybos įrenginiai. Maksimalus balų skaičius bus skiriamas projektams, kurie skirti pakeisti ilgiausiai eksploatuojamus šilumos gamybos įrenginius, lyginant su kitais tinkamumo finansuoti vertinimą praėjusiais projektais.  Mažiau nei 16 metų eksploatuojamiems biokurą naudojantiems šilumos gamybos įrenginiams balai nebus suteikiami, nes pagal Šilumos kainų nustatymo metodikos, patvirtintos 2009 m. liepos 8 d. Valstybinės kainų ir energetikos kontrolės komisijos nutarimo Nr. O3-96 6 priedo II.3.1 papunktį, tokie įrenginiai nelaikomi nusidėvėjusiais.  Kitiems projektams suteikiami apskaičiuojami balai.  *Balų skaičiavimas:*   1. kai A ≤ 16 metų (0 balų); 2. kai A = Amax (5 balai); 3. kai Amax < A > 16 metų, balai apskaičiuojami pagal formulę:   Y = (A – 16) / (Amax – 16) ∙ 5;  kur:  A–keičiamo biokurą naudojančio šilumos gamybos įrenginio eksploatavimo trukmė;  Amax **–** ilgiausiai eksploatuojamo šilumos gamybos įrenginio, lyginant su kitais tinkamumo finansuoti vertinimą praėjusiais projektais, eksploatavimo trukmė;  Y – balų skaičius.  Kriterijus taikomas vertinimo metu. |
| **Projektų atrankos kriterijaus pasirinkimo pagrindimas:** | Kriterijus nustatytas, siekiant skatinti įgyvendinti projektus, daugiau prisidedančius prie Europos Komisijos komunikate „[2020 m. Europa: Pažangaus, tvaraus ir integracinio augimo strategija](http://eur-lex.europa.eu/LexUriServ/LexUriServ.do?uri=COM:2010:2020:FIN:LT:PDF)“ (KOM(2010) 2020 ) nustatytos Europos Sąjungos pavyzdinės iniciatyvos „Tausiai išteklius naudojantis Europa“ tikslo – remti perėjimą prie tausiai išteklius naudojančio ir mažai anglies dioksido į aplinką išskiriančių technologijų ūkio, tausiai naudojančio visus išteklius.  Atrankos kriterijus taip pat pasirinktas siekiant efektyviau investuoti Europos Sąjungos fondų investicijų lėšas – remti tuos projektus, kurių metu bus keičiama labiau susidėvėjusi infrastruktūra. |
| **Teikiamas tvirtinti:**  ** SPECIALUSIS PROJEKTŲ ATRANKOS KRITERIJUS**  **🗹 PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | **🗹Nustatymas**  ** Keitimas** |
| **Projektų atrankos kriterijaus numeris ir pavadinimas:** | **3. Projektai, kuriuos įgyvendinant šilumos gamybos įrenginių vardinės (nominalios) galios vieneto (1 MW) įrengimo sąnaudos būtų mažiausios.** |
| **Projektų atrankos kriterijaus vertinimo aspektai ir paaiškinimai:** | Atitiktis kriterijui įvertinama remiantis duomenimis investicijų projekte ir (arba) paraiškoje, kuriose pateikiamas reikiamų projektui įgyvendinti sąnaudų ir ketinamų sukurti šilumos galingumų santykis (t. y. visos projekto sąnaudos dalinamos iš projekto metu ketinamų sukurti galingumų, MW).  Prioritetas teikiamas tiems projektams, kuriuose numatyta mažiausiomis sąnaudomis įrengti šilumos gamybos įrenginiųgalios vienetą (toliau – 1 MW), lyginant su kitų tinkamumo finansuoti vertinimą praėjusių projektų 1 MW įrengimo sąnaudomis.  Kriterijus taikomas vertinimo metu. |
| **Projektų atrankos kriterijaus pasirinkimo pagrindimas:** | Atrankos kriterijus pasirinktas siekiant efektyviai investuoti Europos Sąjungos fondų investicijų lėšas, skatinti pareiškėjus parinkti optimalius technologinius sprendimus su geriausiu kainos ir kokybės santykiu. |
| **Teikiamas tvirtinti:**  ** SPECIALUSIS PROJEKTŲ ATRANKOS KRITERIJUS**  **🗹 PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | **🗹Nustatymas**  ** Keitimas** |
| **Projektų atrankos kriterijaus numeris ir pavadinimas:** | **4. Projektas prisideda prie konkrečios integruotos teritorijų vystymo programos (toliau – ITVP) tikslų ir uždavinių įgyvendinimo.** |
| **Projektų atrankos kriterijaus vertinimo aspektai ir paaiškinimai:** | Projektams, kurie prisidės prie konkrečios ITVP tikslų ir uždavinių įgyvendinimo, suteikiami balai. Bus vertinama, ar projektas yra įgyvendinamas tikslinėje teritorijoje arba su tiksline teritorija susietoje teritorijoje ir prisideda prie bent vieno konkrečioje ITVP nustatyto rezultato rodiklio pasiekimo. Jeigu projektas įgyvendinamas tikslinėje teritorijoje arba teritorijoje, susietoje su tiksline teritorija ir prisideda prie bent vieno konkrečioje ITVP nustatyto rezultato rodiklio pasiekimo, bus skiriami balai. Informacijos šaltiniai: paraiška, patvirtinta ITVP. |
| **Projektų atrankos kriterijaus pasirinkimo pagrindimas:** | Nustatomas atrankos kriterijus prisideda prie atskirties mažinimo tarp regionų ir prisideda prie ITVP tikslų ir uždavinių įgyvendinimo. |

\_\_\_\_Viceministras\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_Vidmantas Macevičius\_\_\_

(ministerijos atsakingo asmens pareigų pavadinimas) (parašas) (vardas ir pavardė)